Source: http://veikkohuuska.puheenvuoro.uusisuomi.fi/193216-outo-joukko-%E2%80%93-vuoden-1945-vaaleissa-valittu-skdln-eduskuntaryhma
Timestamp: 2018-08-15 23:01:59+00:00
Document Index: 13712485

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Outo joukko – vuoden 1945 vaaleissa valittu SKDL:n eduskuntaryhmä — Veikko Huuska
Eräs erikoisimmista, värikkäimmistä, ja kenties myös kiinnostavimmista eduskuntaryhmistä, mikä koskaan on Suomen parlamenttini valittu on eittämättä se 49 –jäseninen SKDL:n listoilta valittu kansanedustajain joukko, joka maaliskuun 1945 eduskuntavaalien jälkeen 8.4.1945 astui Eduskuntatalon portaista sisään aloittamaan valtiopäivätoiminnan pitkän illegaalin, maanalaisen ja useissa tapauksissa internationaalisen vaiheen jälkeen.
Suursota leiskui yhä Euroopassa ja maailmalla, kun Suomi, ensimmäisenä toisen maailmansotaan osallistuneena – ja vieläpä hävinneenä osapuolena – astui vapaisiin parlamenttivaaleihin. Melkoinen suoritus sodan kärsimykset kokeneelta kansakunnaltamme.
Oma lukunsa on kommunistinen ja vasemmistososialistinen SKDL:n edustajaryhmä. Luokaamme lyhyt henkilöhistoriallinen katsaus tähän porukkaan.
Vuoden 1945 vaaleissa SKDL:n listoilla ehdolla olleet saivat annetuista äänistä 23,47 %. Ääniä kertyi kaikkiaan 398.618, joilla heltisi siis 49 edustajapaikkaa. Äänioikeutettuja oli noin 2,3 miljoonaa. Ääniä annettiin kaikkiaan 1.710.251, joista 11.875 hylättiin.
Vaalikauden 6.4.1945 – 21.7.1948 aikana eduskuntaryhmässä tapahtui rotaatiota. Peräti viisi kansanedustajaa kuoli, kolme nimitettiin lähettiläiksi eri tahoille ja loikkausten tuloksena kaksi SDP:n listoilta valittua siirtyi kesken kauden 1946 SKDL:n ryhmään. Tämän vuoksi SKDL:n ryhmässä ehti 1945-1948 toimia kaikkiaan 59 kansanedustajaa.
Ainakin eduskuntaryhmän kokemukset vapaudenriistosta olivat runsaanpuoleiset. Vaalikaudella 1945-1948 SKDL:n eduskuntaryhmässä toiminutta vaaleilla suoraan valituista vai varamiespaikalta myöhemmin toimeen nousseesta yhteensä 57:stä kansanedustajasta 44 oli ollut poliittisista syistä vangittuna tai turvasäilöön sijoitettuna. Vaaleissa 1945 valituista 49:stä vankeus tai turvasäilökokemuksia oli 39:llä.
Eduskunnan Kansanedustajamatrikkelista poimimme seuraavia luonnehtivia henkilötietoja;
(vankila, turvasäilö ja ulkomainen työ tai opiskelu tummennettu, VH)
Aaltonen, Aimo Anshelm, s. 1906 Parainen, kansakoulu, kirvesmies, SKP:n puheenjohtaja, kansakoulu , opintoja 1930 - 1933 (Lännen vähemmistökansallisuuksien yliopisto, Leningrad), opintoja 1933 - 1934 (Lenin-opisto, Moskova), muurarinapulaisena, tehdastyöläisenä, maatyöläisenä ja kirvesmiehenä ym. Paraisilla ja ympäristössä 1919-1930, vankilassa ja turvasäilössä poliittisista syistä 1933-1944, Suomen kommunistisen puolueen puheenjohtaja 1944-1945, 1948-1966, Valtiollisen poliisin apulaispäällikkö 1945-1947.
Helo, Juhani (Johan), s. 1889 Helsinki, filosofian tohtori 1914, varatuomari 1934, matematiikan, fysiikan ja kirjanpidon opettaja useissa lyseoissa 1911-1922, Demokraatin (Sosialistin) päätoimittaja Turussa 1919, Helsingin kaupungin rahatoimenjohtaja 1922-1925, 1934-1941, matematiikan, fysiikan ja kirjanpidon opettaja Jyväskylän lyseossa 1925-1926, matematiikan, fysiikan ja kirjanpidon opettaja Helsingin suomalaisessa lyseossa 1926-1928, asianajaja Helsingissä 1929-1934, vankilassa poliittisista syistä 1941-1944, Helsingin kaupungin sosiaalitoimen apulaiskaupunginjohtaja 1945, Suomen täysvaltainen lähettiläs Pariisissa 1945-1954, Suomen suurlähettiläs Pariisissa 1954-1956. – Ollut SDP:n kansanedustajana 1919-1922 ja 1924-1935.; Erosi kansanedustajan paikalta 8.1.1946 tultuaan nimitetyksi Suomen lähettilääksi Pariisiin. Sijaisena eduskuntaan nousi Antti Virtanen, SKDL.
Hietanen, Esa, s. 1896 Suonenjoki, kansakoulu, päätoimittaja; metsä- ja uittotöissä sekä sahoilla töissä 1912-1944, Savon Työn päätoimittaja Kuopiossa 1925-1926, vankilassa poliittisista syistä 1926-1927, 1930-1934, Savon Työn toimittaja 1929-1930, vankilassa poliittisista syistä 1939-1940, Suomen kommunistisen puolueen Kuopion piirin piirisihteeri 1944-1945, Kansan Sanan päätoimittaja Kuopiossa 1946-1954.
Huhta, Matti Aukusti, s. 1905 Lapua, kansakoulu, liikemies; opintoja 1930-luvulla (Lännen vähemmistökansallisuuksien yliopisto, Leningrad), kirvesmiehenä Lapualla, Kemissä ja Oulussa, ammattijärjestön toimitsija , vankilassa poliittisista syistä 1937-1944, toimitsija ja SAK:n valistussihteeri 1944-1945, kansanhuoltoministeriön hintajaoston osastopäällikkö 1946-1949, Konela oy:n toimitusjohtaja, puutavaraliikemies Rovaniemellä ja Kuusamossa 1949-1954. – Puolisot; Laura Loviisa Kallio 1926 - 1945, kansanedustaja Tyyne Maria Tuominen 1945 - 1954, Anna Mari Timonen (e. Kuure) 1958 - .
Hukari, Juho Stefanus, s. s. 1910 Vanaja, kansakoulu, työväenakatemia, peltiseppä, toimitusjohtaja, talonomistaja; peltiseppänä eri liikkeissä , itsenäinen peltisepänliikkeen harjoittaja Vanajassa ja Hämeenlinnassa , talonomistaja Hämeenlinnassa , vankilassa poliittisista syistä 1931-1933, sotien aikana turvasäilössä 4 vuotta.
Järvinen (ent. Kuorrejärvi), Mikko, s. 1895 Kangasala, kansakoulu, sekatyömies; työskennellyt eri aloilla, mm. jalkinetyöläisenä Kuopiossa ja Vaasassa , Työn Ääni -lehden taloudenhoitajana Vaasassa 1928-1930, vankilassa poliittisista syistä 1930-luvulla.
Järvinen, Johan Toivo, s. 1895 Hartola, kansakoulu, maanviljelijä; maanviljelijä Hartolassa 1916-1947, vankilassa poliittisista syistä 1930-1933. Kuoli kesken edustajakauden 24.4.1947 Helsingissä, ja tilalle nousi varamies Fabian Tillanen 3.5.1947 – 21.7.1948.
Karppinen, Elsa Dagmar, s. 1901 Kemi, kansakoulu, sanomalehdentoimittaja, maanviljelijä Hartolassa 1916-1947, vankilassa poliittisista syistä 1930-1933. Vaaleissa 1945 Karppinen jäi varasijalle, mutta Reino Uusisalmen kuoltua 14.6.1945 nousi kansanedustajaksi 3.7.1945 – 21.7.1948.
Kauhanen, Kalle Jalmari, s. 1900 Leppävirta, kansakoulu, muurari, toimitsija; muurari Varkaudessa ja Kuusijärvellä -1945, vankilassa poliittisista syistä 1931-1934, Kuopion läänin itäisen vaalipiirin sos.dem. piiritoimitsija 1951-1954. - Kauhanen teki päävirrasta poikkevan loikan vuonna 1949 siirtymällä: Sosialidemokraattiseen eduskuntaryhmään 16.12.1949 - 20.07.1951 ja pudottuaan palasi vielä SDP:n riveissä 29.03.1954 - 21.07.1958
Kilpi, Sylvia-Kyllikki (Sylvi-Kyllikki), s. 1899 Helsinki, filosofian maisteri, toimittaja; Sosialisti-lehden toimittaja Turussa 1919, Uuden Ajan toimittaja Porissa 1920, Kansan Lehden toimittaja Tampereella 1920-1923, Kansan Lehden kirjallisuus- ja teatteriarvostelija 1923-1932, Suomen Sosialidemokraatin kirjallisuus- ja teatteriarvostelija 1934-1939, Tampereen työväenopiston opettaja 1928-1932, Työväen akatemian luennoitsija 1938-1945; toimi aikaisemmin Sosialidemokraattisessa eduskuntaryhmässä 30.10.1934 - 16.09.1946, jolloin loikkasi Suomen kansan demokraattisen liiton eduskuntaryhmään 17.09.1946 - 21.07.1958. - Kilven nuorempia sisaria olivat kirjailijat Elvi Sinervo ja Aira Sinervo. Kilpi oli vuodesta 1920 naimisissa vasemmistolaisen poliitikon ja lehtimiehen Eino Kilven kanssa. http://fi.wikipedia.org/wiki/Sylvi-Kyllikki_Kilpi
Kosonen, Veikko Johannes (Veikko J.), s. 1900 Kerimäki, kansakoulu, myymälänhoitaja, maataloustöissä kotitilalla , Itä-Savon osuusliikkeen palveluksessa harjoittelijana Punkaharjulla 1925-1926, varastomies Savonlinnassa 1926-1927, myymälänhoitaja Kerimäellä 1927-1959, varastomies Savonlinnassa 1960-1963. – Kosonen jäi vaaleissa 1945 varasijalle, mutta nousi kansanedustajaksi Reinhold Sventon tultua nimitetyksi 27.4.1948 Suomen lähettilääksi Berniin; Kosonen ehti toimia kansanedustajana runsaat kaksi kuukautta, 11.5.1948 – 21.7.1948.
Kujala, Toivo Edvard, s. 1894 Sippola, kansakoulu, Sirola-opisto, sähköasentaja, toimitsija; maa- ja metsätyöläinen, rakennus- ja lastaustyöläinen sekä sähköasentaja Sippolassa ja Kotkassa , Suomen kommunistisen puolueen Kymenlaakson piirin sihteeri 1920-luvulla , tuomittiin vankilaan poliittisista syistä 1918 - 1931, sotien aikana turvasäilössä , vapautui 1944, Suomen kommunistisen puolueen Kymenlaakson piirin toimitsija 1944-1945. SKP:n keskuskomitea.
Kujanpää (ent. Syrjänen), Eino Nikolai, s. s. 1904 Tammela, kansakoulua 3 vuotta, kirvesmies; opintoja 1920-luvun lopulta alkaen 1936 (Neuvostoliitto); huutolaisena, paimenena ja renkinä -1922, kirvesmies ja autonkuljettaja Forssassa -1951, Neuvostoliitossa 1920-luvun loppupuolelta -1936, vankilassa poliittisista syistä 1937-1940, turvasäilössä 1941-1944, kirvesmies ja konepuuseppä Helsingissä 1951-1970. Sodan ja fasisminvastainen työ ry (sihteeri).
Kulmala, Jalmari Konstantin, s. s. 1899 Tammela, kansakoulu, muurari; muurari Kuusjoella 1920-1924, radanrakennustöissä Kanadassa 1924-1930, muurari Salossa 1930-1964, vankilassa poliittisista syistä 1918, 1931-1933, 1939-1944.
Kuusinen (ent. Kuusinen-Leino), Hertta Elina, s. 1904 Luhanka, oppikoulua 7 lk, sanomalehdentoimittaja; kirjastoalan kursseja (Neuvostoliitto), opintoja (Lenin-koulu), Kominternin kirjaston virkailija Moskovassa 1922-1924, Lenin-instituutin kirjaston virkailija Moskovassa 1925-1934, opettaja Lenin-koulussa , Saksassa fasismin vastaisessa toiminnassa 1932-1933, vankilassa Suomessa poliittisista syistä 1934-1939, yksityinen kielenopettaja Helsingissä 1939-1941, turvasäilössä vankilassa 1941-1944, Vapaan Sanan poliittinen toimittaja 1944-1946, Suomen kansan demokraattisen liiton pääsihteeri 1952-1957. Salkuton ministeri (Pekkala) 26.05.1948 - 04.06.1948, ministeri valtioneuvoston kansliassa (Pekkala) 04.06.1948 - 29.07.1948. - Isä: Otto Ville Kuusinen, Terijoen hallituksen pääministeri, NKP:n puhemiehistön jäsen, korkea asema Kominternissa. – Puolisoita: Tuure Lehén 1923 - 1933, kansanedustaja Yrjö Kaarlo Leino 1945 – 1950.
Lehtonen, Vilho Hjalmar, s. 1908 Jyväskylän mlk, kansakoulu, varastonhoitaja; kauppa-apulainen 1924-1931, osuuskauppa Mäki-Matin palveluksessa Jyväskylässä lähettinä, rautamyyjänä, varastonhoitajana , kuljetusasiainhoitajana, matka-asiamiehenä, säästökassa-asiamiehenä ja maatilanhoitajana , tavaratalon tavarain vastaanottajana ja talonmiehenä 1931-1971, Jyväskylän sosialidemokraattisen nuorisopiirijärjestön piirisihteeri 1931-1934.
Leino, Yrjö Kaarlo, s. 1897 Helsinki, normaalilyseota , maatalousteknikko 1921, sanomalehdentoimittaja; linnoitustöissä Helsingissä ja maataloustöissä -1920, Siikasalmen maamieskoulun opettaja Liperissä 1921-1924, maanviljelijä Kirkkonummella 1924-1935, vankilassa poliittisista syistä 1935-1938, Suomen kommunistisen puolueen maanalaisessa työssä 1938-1940, 1941-1944, pidätettynä 1940-1941, Vapaan Sanan toimittaja 1944-1945, Talonpojan Sanomien toimittaja 1926-1927, Kansan Pulan toimittaja 1932. – Puolisot; Alli Lemmitty Simola 1924 - 1930, Ulla Helenius (e. Smedberg) 1931 - 1945, kansanedustaja Hertta Elina Kuusinen 1945 – 1950. Leino toimi kolme kertaa ministerinä 1945-1948.
Leskinen, Paavo, s. 1895 Kuopio, kansakoulu, maalari; posteljoonina Lappeenrannassa , Lappeenrannan postikonttorin hoitaja 1918, tuomittiin poliittisista syistä vankilaan 1918, ollut vankilassa eri aikoina yhteensä n. 11 vuotta , Kansan Työ -lehden konttorinhoitaja Lappeenrannassa , maalari Lappeenrannassa. Suomi – Neuvostoliitto -seuran valtuusto (vpj).
Lång (ent. Long), Toivo Aapeli, s. 1903 Nastola, kanskoulu, Sirola-opisto, muurari, piirisihteeri; muurarina Lahdessa, Kotkassa ym paikkakunnilla , Sosialistisen nuorisoliiton aluepiirin järjestäjä , Suomen muurarien liiton järjestäjä 1938-1939, 1945, vankilassa poliittisista syistä 1929-1931, 1934-1936, 1939-1940, 1940-1944 mm. Koveron keskistysleirillä, Suomen kommunistisen puolueen Kymenlaakson piirin piirisihteeri , Suomen kansan demokraattisen liiton Lahden piirin piirisihteeri.
Manninen, Hugo Teofilus, s. 1902 Taipalsaari, kansakoulu, myymälänhoitaja, harjoittelijana, myyjänä ja myymälänhoitajana , E-osuusliikkeissä, mm. Kiuruvedellä, Maaningalla, Tervossa ja Leppävirralla 1918-1937, Osuusliike Työn Voiman myymälänhoitaja Varkaudessa 1937-1938, 1940-1945, myymäläntarkastaja Enson osuusliikkeessä 1938-1940.
Manninen, Yrjö Aukusti (Yrjö A.), s. 1901 Hankasalmi, toimitusjohtaja, kunnallisneuvos, osuuskauppakoulun alkeiskoulu 1925 (Kulutusosuuskuntien keskusliiton osuuskauppakoulu), osuuskauppakoulu 1927 (Kulutusosuuskuntien keskusliiton osuuskauppakoulu), maataloustuote- ja tarvikekurssi 1935 (Kulutusosuuskuntien keskusliiton osuuskauppakoulu), maataloustöissä Hankasalmella 1913-1919, puuseppä 1920-1923, myyjä ja myymälänhoitaja Suolahden osuuskaupassa 1924-1929, Osuusliike Oma-Avun myymälänhoitaja Ilomantsissa 1929-1930, Lihatuote oy:n toimitusjohtaja Suolahdessa 1930-1934, päämyymälänhoitaja Ylä-Savon osuusliikkeessä Iisalmessa 1934-1936, Osuusliike Oma-Avun myymälänhoitaja Ilomantsissa 1936-1940, Ilomantsin siirtoväen huoltojohtaja 1940-1945, kansanhuollonjohtaja 1941-1945, Koita oy:n toimitusjohtaja 1947-1977, tekstiililiikkeen omistaja Ilomantsissa 1950-, Kansaneläkelaitoksen piiriasiamies 1938-1945, väestönsuojelupäällikkö 1939-1940, asutusneuvoja 1944-1945.
Meriläinen, Matti, s. 1889 Sotkamo, kansakoulu, maanviljelijä; kaivos- ja metsätöissä USA:ssa 1913-1921, maanviljelijä Sotkamossa 1921-1963.
Metsäranta (ent. Virtanen), Vihtori Villehard, s. 1880 Laitila, kansakoulu, kansanopisto, maanviljelijä; muuraus- ja sorvaustyössä, maanviljelijä Laitilassa -1947. Metsäranta kuoli 20.11.1947, hänen sijalleen astui varaedustaja Mauri Perkonoja 18.12.1947 alkaen.
Mustonen, Johannes (Janne), s. 1901 Paltamo, kansakoulu, Sirola-opiston kurssi, metsätyömies, piirisihteeri; metsätyömies Kajaanissa -1945, Suomen kommunistisen puolueen Kainuun piirijärjestön piirisihteeri , vankilassa poliittisista syistä 1926-1932, 1941-1943.
Muuri, Sulo Alvar, s. 1910 Kymi, kansakoulu , ilmoitustoimittaja, maatalouskorkeakoulu 1935 (Karjalan kommunistinen maatalouskorkeakoulu, Petroskoi); huutolaisena 5 vuotta , laboratorioapulainen Helsingissä 1926-1929, Neuvostoliitossa opiskelemassa ja Punaisen Karjalan toimittaja 1932-1936, rakennuskoneiden asentaja Turussa, Antreasssa ja Oulussa 1937-1941, vankilassa poliittisista syistä 1939-1940, 1941-1944, Suomen kansan demokraattisen liikkeen Oulun piirijärjestön sihteeri , Työkansan Sanomien toimittaja 1948-1952, Tikkakosken tehtaiden sosiaalipäällikkö 1952-1957, Suomi-Unkari -seuran sihteeri 1957-1962, Kansan Uutisten ilmoitustoimittaja 1962-1974.
Myllymäki, Lauri Richard, s. s. 1897 Ylöjärvi, kansakoulu , ammattikoulu , sähkökurssi 1920, sähköyliasentajan tutkinto 1936, sähköasentaja; maa- ja metsätöissä kotitilalla, Kymin paperitehtaan työläinen 1913-1914, kone- ja sähkötyöläinen Helsingissä 1915-1916, sähköasentaja Tampereella -1945, vankilassa poliittisista syistä kolme kertaa 1918-, 1930-1934, 1941-1944, Työväen urheiluliiton järjestäjä ja luennoitsija 1925, Työväen lehden toimittaja Tampereella 1927-1930. – Toimi aikaisemmin Työväen ja pienviljelijäin puolueen kansanedustajana 02.09.1927 - 20.10.1930
Mäkelä, Johan (Juho) Fredrik, s. 1913 Porin mlk, kansakoulu , Työväen akatemia 1937, Sirola-opisto 1945, päätoimittaja; Sosialidemokraattisen puolueen Satakunnan piirijärjestön järjestäjä Porissa 1937-1938, Uuden Ajan toimittaja ja toimistonhoitaja Raumalla 1938-1940, Suomen ja Neuvostoliiton rauhan ja ystävyyden seuran järjestäjä 1940, vankilassa poliittisista syistä 1940-1944, Suomen kansan demokraattisen liiton puhuja 1944-1945, Työn Valta -lehden päätoimittaja Hämeenlinnassa 1946-1947, Satakunnan työn toimittaja Porissa 1948, Satakunnan työn päätoimittaja 1949-1959, Porin kaupungin raittiussihteeri 1967-1976.
Nevalainen, Anna Elvira, s. 1894 Juuka, ylioppilas 1924, filosofian kandidaatti 1929, luennoitsija; Valtionrautateiden palveluksessa, työväenopistojen luennoitsija , Helsingin suomenkielisen työväenopiston kansantalouden luennoitsija 1931-1932, 1935-1936, Helsingin suomenkielisen työväenopiston kansainvälisten kysymysten luentopiirin ohjaaja 1938, Helsingin suomenkielisen työväenopiston kirjastonhoitaja-toimistoapulainen -1945. Suomen rauhanpuolustajat (vpj).
Nurminen, Nestori Mattias (Matias), s. 1907 Kokkola, kansakoulu , Sirola-opiston kurssi , opintoja 1930 - 1932 (Vähemmistökansallisuuksien yliopisto, Neuvostoliitto), kirvesmies; metsä- ja satamatöissä -1930, meni Neuvostoliittoon 1930, palasi Suomeen 1932, vankilassa poliittisista syistä 1932-1937, kirvesmies Kokkolassa ja Helsingissä 1937-1940, vankilassa poliittisista syistä uudelleen 1940-1944, Suomen kommunistisen puolueen Uudenmaan piirijärjestön sihteeri 1945. Suomi - Neuvostoliitto -seuran liittovaltuusto.
Pekkala, Eino Oskari, s. 1887 Seinäjoki, ylioppilas 1906, filosofian kandidaatti 1908, kasvatusopin tutkinto 1911, lakitieteen kandidaatti 1918, asianajaja; Tampereen työväenopiston vt. johtaja 1910-1911, Hämeenlinnan suomalaisen yhteiskoulun suomen kielen ja historian opettaja 1912-1916, asianajaja Helsingissä 1918-1956, vankilassa poliittisista syistä 1918-1920, vangittiin uudelleen 1930, Työväen urheilulehden päätoimittaja. – Puolisot; Hella Wuolijoen sisar Salme Annette Murrik 1913 - 1924 (er.), Mary Rhodes Moorhouse 1928 - . http://fi.wikipedia.org/wiki/Eino_Pekkala Eino Pekkala valittiin ensi kertaa eduskuntaan vaaleissa 1927 Uudenmaan läänin vaalipiiristä Sosialistisen työväen ja pienviljelijöiden vaaliliitosta. Hän uusi paikkansa 1929, mutta 1930 Pekkala vangittiin yhdessä muiden ryhmänsä edustajien kanssa. Tätä ennen Lapuan liike sieppasi kansanedustajat Eino Pekkalan ja Jalmari Rötkön Säätytalolta perustuslakivaliokunnan kokouksesta.
Pekkala, Mauno, s. 1890 Sysmä, ylioppilas 1909, metsänhoitaja 1913, filosofian kandidaatti 1921, metsänhoitaja, pääjohtaja; metsäkonsulentti 1914-1917, Metsähallituksen vt. metsänhoitaja 1917-1919, Metsähallituksen metsänmyyntiasioiden esittelijä 1919-1920, Metsähallituksen yksityismetsien vt. ylitarkastaja ja valvontaosaston vt. päällikkö 1920-1921, Metsähallituksen maankäyttöosaston päällikkö, metsäneuvos 1921-1944, Metsähallituksen ylijohtaja 1928-1929, 1932-1937, Metsähallituksen vt. pääjohtaja 1937-1944, Metsähallituksen pääjohtaja 1944-1952, Metsätaloudellisen aikakauskirjan vastaava toimittaja 1917-1921. Kansanedustaja Eino Pekkalan veli. - Toimi alkujaan SDP:n kansanedustajana; Sosialidemokraattinen eduskuntaryhmä 02.09.1927 - 05.04.1945 sekä Suomen kansan demokraattisen liiton eduskuntaryhmä 06.04.1945 - 30.06.1952.
Perkonoja, Maurits (Mauri) Arvi, s. 1902 Paimo, kansakoulu , Työväen akatemia 1928, kirvesmies; maataloustöissä -1930, rakennustöissä ja kirvesmies 1930- . Perkonoja jäi vaaleissa varasijalle, mutta kansanedustaja Vihtori Metsärannan kuoltua 20.11.1947 hän astui kansanedustajaksi 18.12.1947 alkaen sekä onnistui 1948 uusimaan paikkansa.
Pessi, Ville, s. 1902 Kaukola, kansakoulu , tutkinto 1927 - 1930 (Lännen vähemmistökansallisuuksien yliopisto, Leningrad), puoluekoulu 1933 - 1934 (Lenin-koulu, Moskova), pääsihteeri; metsätöissä ja lämmittäjänä sahoilla, veturissa ja laivoissa Hiitolassa ja Käkisalmessa 1918-1924, metallityöläinen Helsingissä 1924-1927, Kommunistisen nuorisoliiton Uudenmaan piirisihteeri 1925-1927, Suomen kommunistisen puolueen Vaasan ja Turun piirin piirisihteeri 1930-1931, Suomen kommunistisen puolueen keskuskomitean ulkomaantoimiston palveluksessa 1931-1932, Suomen kommunistisen puolueen keskuskomitean johdossa 1934, vankilassa ja turvasäilössä poliittisista syistä 1935-1944, Suomen kommunistisen puolueen pääsihteeri 1944-1969. O.V. Kuusisen säätiön hallitus (pj).
Prunnila, Antto, s. 1897 Honkajoki, kansakoulu, Sirola-opisto, kirvesmies; metsä- ja uittotöissä Honkajoella ja Pohjois-Satakunnassa -1926, kirvesmies Porissa 1926-, vankilassa poliittisista syistä 1931-1933, 1941-1944.
Puumalainen, Ville, s. 1900 Rautalampi, kansakoulu , Työväen akatemia 1926, Sirola-opisto, muurari; rakennustöissä, muurari Äänekoskella ja Suolahdessa , vankilassa poliittisista syistä 1931-1932.
Riihimäki, Arvo Vihtori, s. 1891 Lavia, kansakoulua, pienviljelijä, kunnallisneuvos; maataloustyössä kotitilalla Lavialla -1923, pienviljelijä 1923-, vankilassa poliittisista syistä 1930-1932.
Riihinen, Vilhelm (Ville), s. 1898 Keuruu, kansakoulu, Sirola-opisto, kirvesmies, isännöitsijä; kuljetus- ja rakennustöissä Viipurissa , sanomalehti Työn toimittaja ja taloudenhoitaja Viipurissa , Viipurin työväenyhdistyksen taloudenhoitaja , vankilassa poliittisista syistä 1918, 1925-1928, 1930-1934, 1939-1940, Raittiustalo oy Koiton isännöitsijä ja Raittiusyhdistys Koiton taloudenhoitaja Helsingissä 1957-1968.
Rinne, Aleksi, s. 1899 Teuva, kansakoulu, pienviljelijä; pienviljelijä Teuvalla.
Roine, Eino Olavi, s. 1905 Turku, kansakoulu, Sirola-opisto, putkiasentaja; putkiasentaja Turussa 1925-1945, kommunistisen nuorisoliiton Turun piirin sihteeri -1930, vankilassa poliittisista syistä 1930-1933, 1941-1944, hoitanut Suomen kommunistisen puolueen Turun piirisihteerin tehtäviä.
Rosenberg, Gösta Mauritz, s. 1911 Vaasa, keskikoulu 1928, toiminnanjohtaja, herastuomari; putkityöoppilaana Vaasassa 1928-1932, varastomies Helsingissä 1933-1934, makaronitehtaan työntekijä 1934-1936, laitosmies 1936-1939, vuorotyönjohtaja 1939-1944, vankilassa poliittisista syistä 1939-1940, Suomi - Neuvostoliitto-seuran ruotsinkielinen organisaattori 1944-1945, Suomen kansan demokraattisen liiton ruotsinkielinen tiedotussihteeri 1945-1948, Suomen rauhanpuolustajien ruotsinkielinen toiminnanjohtaja 1966-1970, lautamies Kirkkonummella 1971-1980. - Isä: veturinkuljettaja, kansanedustaja Mauritz Fredrik Rosenberg, joka oli Terijoen hallituksen ”kakkosmies”. http://fi.wikipedia.org/wiki/Mauritz_Rosenberg - Rozenberg nousi eduskuntaan varasijalta kesken kauden Cay Sundströmin tultua nimitetyksi Moskovan suurlähettilääksi 11.9.1945. Rozenberg aloitti pylvästalossa 25.11.1946 ja ura jatkui aina ”maalisvaaleihin” 1966 saakka (- 4.4.1966.)
Rydberg, Karin Aino Mirjami (Kaisu-Mirjami), s. 1905 Mäntsälä, ylioppilas 1923, kirjallinen johtaja; suomen kielen ja vieraitten kielten yksityisopettaja 1930-1938, Suomen Sosialidemokraatin toimittaja 1933-1939, vankilassa poliittisista syistä 1941-1944, Vapaan Sanan toimituskunnan jäsen 1944-1948, aikakauslehti 40-luvun päätoimittaja 1947, Suomi – Neuvostoliitto-seura-lehden päätoimittaja 1948-1956, Kansankulttuuri oy:n kirjallinen johtaja 1956-1959. Kansanedustajan ura: Sosialidemokraattinen eduskuntaryhmä 23.05.1939 - 31.01.1941 sekä Sosialistinen eduskuntaryhmä "kuutoset" (Sosialistinen eduskuntaryhmä "kuutoset" - 25.11.1941) 01.02.1941 - 25.11.1941, 04.11.1944 - 05.04.1945 sekä Suomen kansan demokraattisen liiton eduskuntaryhmä 06.04.1945 - 21.07.1948 http://fi.wikipedia.org/wiki/Kaisu-Mirjami_Rydberg
Ryömä, Mauri, s. 1911 Helsinki, ylioppilas 1929, lääketieteen kandidaatti 1932, lääketieteen lisensiaatti 1945, päätoimittaja; Akateemisen sosialistiseuran sihteeri 1930-1931, aikakausilehti Soihdun toimituksen jäsen 1931-1936, 1938-1940, va. alilääkäri Rauhan mielisairaalassa 1932, va. alilääkäri Nikkilän sairaalassa 1939, turvasäilössä poliittisista syistä 1940-1944, Suomi – Neuvostoliitto-seura-lehden päätoimittaja 1944-1945, Työkansan Sanomien toimituksen jäsen 1945-1946, Työkansan Sanomien päätoimittaja 1946-1958, Nikkilän sairaalan osastolääkäri 1958. Isä: kansanedustaja, pääjohtaja Aukusti Johannes (Hannes) Ryömä. – Kansanedustajan ura:  Sosialidemokraattinen eduskuntaryhmä 01.09.1936 - 02.02.1937 (Edustajantoimi todettiin lakanneeksi 2.2.1937 asepalveluksen takia) sekä Suomen kansan demokraattisen liiton eduskuntaryhmä 06.04.1945 - 28.11.1958.  Suomen - Neuvostoliiton rauhan ja ystävyyden seura (pj) 1940 ja Suomi-Neuvostoliitto -seura (vpj).
Räisänen, Kaarlo Yrjö, s. 1888 Kuopio, oppikoulua, sanomalehdentoimittaja, apulaisjohtaja ("Sasu Punanen"); Savon Työmiehen aputoimittaja, toimitussihteeri ja vt. päätoimittaja Kuopiossa 1909-1914, Sanantuojan toimittaja Iisalmessa 1915, Vapaan Sanan toimitussihteeri Vaasassa 1915-1916, Työmiehen toimitussihteeri Helsingissä 1917-1918, Suomen Sosialidemokraatin toimitussihteeri, myöh. poliittinen pakinoitsija ("Sasu Punanen") 1918-1939, pilalehti Kurikan päätoimittaja 1919-1935, Vapaan Sanan toimittaja 1940-1941, 1944-1948, turvasäilössä poliittisista syistä 1941-1944, Alkon toimistopäällikkö 1944-1947, Alkon apulaisjohtaja 1947-1948. Kansanedustajan ura; Sosialidemokraattinen eduskuntaryhmä 21.10.1930 - 31.01.1941 sekä Sosialistinen eduskuntaryhmä "kuutoset" (Sosialistinen eduskuntaryhmä "kuutoset" - 25.11.1941) 01.02.1941 - 25.11.1941 (menetti oikeuden kansanedustajan tehtäviin jouduttuaan turvasäilöön 26.11.1941, mutta palasi takaisin hoitamaan edustajantointaan turvasäilöstä vapauduttuaan; 04.11.1944 - 05.04.1945 ynnä edelleen Suomen kansan demokraattisen liiton eduskuntaryhmä 06.04.1945 - 18.06.1948. Kuoli Helsingissä kesken vaalikauden 18.6.1948; hänen sijaisenaan eduskuntaan lyhyeksi loppukaudeksi nousi Aukusti Turunen 12.7.1948 – 21.7.1948.
Sormunen, Toivo Ilmari, s. 1896 Sumiainen, kyläkiertokoulua kaksi viikkoa, maanviljelijä, liikkeenharjoittaja; renkinä, sepänsällinä , seppänä ja työkaluviilarina Suomessa ja Ruotsissa , rautateiden sähköttäjänä Ruotsissa 1907-1925, Pohjan Voiman päätoimittaja Oulussa ja Kemissä 1925-1928, Suomen ammattijärjestön ja Pohjolan piirijärjestön kurssitoiminnan ohjaaja 1930, maanviljelijä ja kahvilaliikkeen harjoittaja Pudasjärvellä 1928-1970, vankilassa poliittisista syistä 1930-1934, 1937-1939.
Stenberg, Ellen (Elli) Aleksandra, s. 1903 Tampere, kansakoulu , iltakauppakoulu 1920 - 1922, opintoja 1924 - 1928 (Lännen vähemmistökansallisuuksien yliopisto, Leningrad), vaatetustyöläinen; lapsentyttönä 1915-1917, modisti ja turkistyöntekijä Tampereella 1917-1924, opettaja Hatsinassa Leningradin alueella 1928-1929, Suomen kommunistisen puolueen naistyön järjestäjä Helsingissä 1929-1930, vankilassa poliittisista syistä 1930-1936, turkistyöntekijä Helsingissä 1937-1939, uudelleen vankilassa 1939-1944. Vankilassa yhteensä noin 11 vuotta.
Sundström, Carl-Johan (Cay), s. 1902 Hamina, ylioppilas 1919, odontologian kandidaatti 1933, suurlähettiläs; vankilassa poliittisista syistä 1941-1944, Vapaan Sanan ja Folktidningenin päätoimittaja 1945, Suomen lähettiläs Moskovassa 1945-1953, Suomen lähettiläs Bukarestissa 1949-1953, Suomen lähettiläs Sofiassa 1950-1953, Suomen lähettiläs Kiinassa 1953-1954, Suomen suurlähettiläs Kiinassa 1954-1959. – Kansanedustajan ura; Sosialidemokraattinen eduskuntaryhmä 01.09.1936 - 31.01.1941, Sosialistinen eduskuntaryhmä "kuutoset" (Sosialistinen eduskuntaryhmä "kuutoset" - 25.11.1941 jolloin kansanedustajan toimi todettiin lakanneeksi turvasäilöön asettamisen vuoksi) 01.02.1941 - 25.11.1941, 04.11.1944 - 05.04.1945 sekä Suomen kansan demokraattisen liiton eduskuntaryhmä 06.04.1945 - 11.09.1945; Siirtynyt lähettilääksi Moskovaan 11.9.1945. Sijalle eduskuntaan nousi varamiespaikalta Gösta Rozenberg 25.11.1945 – 4.4.1966. - Korpraali 1979.
Svento (v:teen 1938 Sventorzetski), Reinhold Konstantin, s. 1881 Pietari, tuomarintutkinto 1907 (Pietarin yliopistossa), sanomalehdentoimittaja, ministeri; Suomen ministerivaltiosihteerin viraston virkamies 1907, Suomen ministerivaltiosihteerin viraston vt. eksekuuttori 1908-1910, Venäjällä Finljandskij Vestnikin toimituksen jäsen 1909-1910, Finljandijan toimituksen jäsen , Suomen ministerivaltiosihteerin viraston nuorempi toimitussihteeri 1910-1914, erosi kenraalikuvernööri Seynin vaatimuksesta , Kenraalikuvernöörin kanslian vt. päällikkö ja IV luokan virkamies 1917, Suomen Sosialidemokraatin artikkelitoimittaja ja ulkomaanosaston toimittaja 1918-1920, Social-Demokratenin toimittaja Tukholmassa 1919, Kansan Työn toimittaja Tampereella 1920-1924, Skånska Social-Demokratenin avustaja 1923-, Pohjolan Työmiehen toimittaja Oulussa 1924, Suomen Sosialidemokraatin toimittaja 1924-1944, Suomen lähettiläs Bernissä 1948-1951. – Kansanedustajan ura; Sosialidemokraattinen eduskuntaryhmä 05.09.1922 - 05.04.1945 sekä Suomen kansan demokraattisen liiton eduskuntaryhmä 06.04.1945 - 27.04.1948, jolloin erosi tultuaan nimitetyksi Suomen lähettilääksi Berniin. Tilalle tuli lyhyeksi loppukaudeksi varamies Veikko Kosonen 11.5.1948 – 21.7.1948. – Kolmasti ministerinä 1945-1948.
Tainio, Eino Alfred, s. 1905 Kemi, kansakoulu, käsityöläiskoulu, kirvesmies; kirjanpainaja Pohjolan Sanomissa 1919-1921, kirjanpainaja Yhtyneet painot oy:ssä 1921-1923, kirjanpainaja Oulun työväen kirjapainossa 1923-1925, Pohjan Voiman toimittaja ja toimistonhoitaja Kemissä ja Rovaniemellä 1926-1929, vankilassa poliittisista syistä 1929-1932, 1933-1938, vankilassa poliittisista syistä 1939-1940, 1940-1944, kirvesmies 1932-, Suomen kansan demokraattisen liiton Lapin piirin piirisihteeri 1945, Työväen urheiluliiton Lapin alapiirin sihteeri 1928-1929.
Talvio (entinen Wahlberg), Antti Konstantin (Konsta), s. 1892 Mäntsälä, kansakoulu, maanviljelijä; torppari Mäntsälässä, maanviljelijä Mäntsälässä 1920-, vankilassa poliittisista syistä 1918-1920, 1930-1933.
Terho (entinen Virtanen), Olga Lydia, s. 1910 Siikainen, kansakoulu, ompelija; Ompelija Siikaisissa, Lahdessa ja Porissa 1925-1960, vankilassa poliittisista syistä 1932-1933, 1936-1940, 1941-1944.
Tillanen, Fabian, s. 1895 Mäntyharju, maanviljelijä, herastuomari; maanviljelijä Heinolan maalaiskunnassa , lautamies; kansanedustajaksi kesken kauden 03.05.1947 - 21.07.1948 edeltäjän kansanedustaja Toivo Järvisen kuoltua 24.4.1947 Helsingissä.
Tuominen (entinen Tuominen-Huhta), Tyyne Maria, s. 1908 Helsinki, kansakoulu , ammattikoulu 1923, Sirola-opisto, pääsihteeri; liikeapulainen 1923-1936, pukuleikkaaja Helsingissä 1936-1938, vankilassa poliittisista syistä 1938-1940, 1941-1944, Suomen kansan demokraattisen liiton pääsihteeri 1944-1949, Suomen naisten demokraattisen liiton pääsihteeri 1949-1968. Jäi ensin yhdenkauden edustajaksi, mutta onnistui vielä palaamaan eduskuntaan 1958-1962.
Turunen, August (Aukusti), s. 1888 Kuopion mlk, pienviljelijä; torppari, pienviljelijä Kuopion maalaiskunnassa , vankilassa poliittisista syistä 1918, 1930-1933. Nousi eduskuntaan kansanedustaja Yrjö Räisäsen kuoltua 18.6.1948; Suomen kansan demokraattisen liiton eduskuntaryhmä 12.07.1948 - 21.07.1948. = 10 päivää kansanedustajana. Hänellä oli kuitenkin edustajakokemusta jo aiemmalta ajalta: Työväen ja pienviljelijäin puolueen edustajana 02.09.1927 - 20.10.1930, lisäksi toimi presidentin valitsijamiehenä 1925.
Uusisalmi, Edvard Reinhold (Reino Edvard), s. 1898 Kittilä, kansakoulu , kiertävä maamieskoulu, , käsityökoulu, pienviljelijä, muurari, kirvesmies Kittilässä , vankilassa poliittisista syistä 1930-1931, 1940-1944. Uusisalmi kuoli kesken edustajakauden 14.6.1945, tilalle nousi varasijalta Elsa Karppinen.
Uusitalo, Aaro Johannes, s. 1901 Tottijärvi, kansakoulu, kirvesmies, toimitsija; renkinä 1915-, rakennustyömies ja kirvesmies , kirvesmies Helsingissä 1924-, vankilassa poliittisista syistä 1931-1935, 1941-1944, Suomen kansan demokraattisen liiton järjestösihteeri , Suomen kommunistisen puolueen Uudenmaan piirin piirisihteeri , Suomen kommunistisen puolueen puheenjohtaja 1946-1948. Uusitalo istui sotasyylisyyserikoistuomioistuimessa SKDL:n edustajana yhdessä Eino Pekkalan ja Hertta Kuusisen kanssa. http://fi.wikipedia.org/wiki/Sotasyyllisyysoikeudenk%C3%A4ynti
Virtanen (entinen Lötjönen), Antti, s. 1888 Jaakkima, vaatturi, vaatturina mm. Käkisalmessa, Viipurissa ja Antreassa , vaatturinliikkeen harjoittaja ja työväentalon vahtimestari Antreassa , vankilassa poliittisista syistä 1941-1944, vaatturinliikkeen harjoittaja Parikkalassa, Ruokolahdella ja Imatralla -1972. Virtanen tuli eduskuntaan varasijalta 15.1.1946 – 21.7.1948 kansanedustaja Johan Helon tultua nimitetyksi 8.1.1946 Suomen lähettilääksi Pariisiin.
Wiik, Karl Harald (K.H.), s. 1883 Helsinki, ylioppilas 1900, filosofian maisteri 1910, puoluesihteeri; Arbetaren-lehden toimittaja 1903-1907, Arbetaren-lehden vastaava toimittaja 1905, Suomen ruotsalaisen työväenliiton sihteeri 1909, Työväen arkiston hoitaja 1910-1929, Arbetet-lehden toimittaja Turussa 1911-1917, Arbetarbladetin toimittaja ja avustaja 1919-1939, Arbetarbladetin päätoimittaja 1920-1921, Arbetet-Folkblad för Södra Finland -lehden taloudenhoitaja , Sosialidemokraattisen puolueen puoluesihteeri 1926-1936, vankilassa poliittisista syistä 1941-1944. – Kansanedustajan ura; Sosialidemokraattinen eduskuntaryhmä 01.02.1911 - 16.05.1918; 05.09.1922 - 31.07.1929; 01.09.1933 - 31.01.1941 sekä Sosialistinen eduskuntaryhmä "kuutoset" (Sosialistinen eduskuntaryhmä "kuutoset" - 25.11.1941) 01.02.1941 - 25.11.1941 jolloin kansanedustajan toimen todettiin tulleen lakanneeksi turvasäilöön sulkemisen vuoksi, sijaisena eduskuntaan nousi August Valta 1.12.1941 – 4.11.1944; turvasäilöstä vapauduttuaan Wiik palasi edustajaksi 04.11.1944 - 05.04.1945, sekä Suomen kansan demokraattisen liiton eduskuntaryhmä 06.04.1945 - 29.06.1946, jolloin kansanedustajan toimi lakkasi lopullisesti Wiikin kuoleman johdosta. Loppukaudeksi nousi varamiespaikalta Hella Wuolijoki 12.7.1947 – 21.7.1948.
Wirtanen, Atos Kasimir, s. 1906 Saltvik, kansakoulu, sanomalehdentoimittaja, kirjailija, filosofian tohtori h.c.; latojaoppilas ja kirjaltaja Åland-lehdessä Maarianhaminasa 1919-1928, Arbetarbladetin avustaja 1922-1936, maanviljelijä, arkistoapulainen ja lehtimies 1924-1926, kirjaltaja Helsingissä 1926-1936, Arbetarbladetin toimittaja 1936-1940, 1945-1947, Arbetarbladetin päätoimittaja 1940-1941, Kontakt-lehden toimittaja 1947, Ny Tidin päätoimittaja 1947-1953, Viikon postin toimittaja 1955, Päivän Sanomien toimittaja 1958. Kansanedustajan ura; Sosialidemokraattinen eduskuntaryhmä 01.09.1936 - 16.09.1946, jolloin loikkasi samanaikaisesti Sylvi-Kyllikki Kilven kanssa Suomen kansan demokraattisen liiton eduskuntaryhmään 17.09.1946 - 28.03.1954. – Puolisot; Maj-Lis Stenman (e. Rydman) 1942 - 1943, Irja Margareta Hagfors 1954 - . Atos Wirtanen oli Tove Janssonin rakastettu ja avopuoliso 1940-luvulla ja esikuva tämän Nuuskamuikkunen-hahmolle, jonka vihreä hattu on lainattu Wirtaselta. http://fi.wikipedia.org/wiki/Atos_Wirtanen
Wuolijoki (entinen Murrik), Hella Maria, s. 1886 Helme, Viro, ylioppilas 1904, filosofian kandidaatti 1908, filosofian maisteri 1908, pääjohtaja, kirjailija; kirjailija kirjoittaen etupäässä näytelmiä 1912-, Kontro & Kuosmasen edustaja 1914-1917, W.R. Grace & Co:n edustaja 1917-1918, kartanonomistaja Iitissä 1920-1940, Carelia Timber Co:n ja Aunuksen puuliikkeen johtaja 1923-1931, Suomen naftan johtokunnan puheenjohtaja 1931-1938, kartanonomistaja Mäntsälässä 1940-1954, vankilassa Nuortevan vakoilujutusta tuomittuna 1942-1944, Yleisradion pääjohtaja 1945-1949. Puoliso: kansanedustaja Sulo Ilmiö Wuolijoki. Hella nousi varasijalta eduskuntaan Suomen kansan demokraattisen liiton eduskuntaryhmään 12.07.1946 - 21.07.1948 sen jälkeen kun K.H. Wiik oli kuollut kesken kauden 29.6.1946.
Juha Kuikka 16.4.2015 19:35
Ihmettelit eilen samaa asiaa käsitelleessä blogissasi miksi SKDL sai niin paljon kannatusta juuri sodan jälkeen.
Mietin sitä hiukan lisää ja sen ohella mitä jo mainitsin on muistettava, että kapinasta ei ollut kulunut kuin noin 25 vuotta ja sen jälkeen eivät punaiset olleet päässeet äänestämään omia hengenheimolaisiaan kuin joitakin heistä demarien rivissä. Jytky oli siis eräänlainen patoutuneen tunnelatauksen seuraus.
Pekka Iiskonmaki 16.4.2015 21:06
Suomen onni oli tuossa protestiäänestyksessä kansanedustajien laatu.
Rauno Lintunen 17.4.2015 09:44
Kiitos jälleen Veikko Huuskalle avartavasta kirjoituksesta. Kansanedustajien joukossa oli tovereita, joita tapasin vielä 1970-luvun alkupuolella.
"Jytky oli siis eräänlainen patoutuneen tunnelatauksen seuraus."
Arviosi on virheellinen. Skdl:n nousu perustui kansan rauhantahtoon ja haluun elämisen ehtojen parantamisesta.
Kansandemokraattien ja kommunistien panos oli ratkaiseva, kun päätettiin lapsilisistä, työeläkelaista, kansanterveyslaista ja peruskoulusta.
Nythän niitä kaikkia romutetaan kapitalistisen talousjärjestelmän pelastamiseksi.
Henry Björklid 8.11.2015 02:58
Ensimmäinen työ mitä minulla ikinä oli, oli kun olin 11-12 vuotias. Jaoin vaalimainoksia. Palkkaa en muista mutta uskon sen olleen penni per jaettu mainos.
Muistan, että mainoksia oli 800 kpl:tta ja että ehdokas oli Sylvi-Kyllikki Kilpi.
Toivottavasti oli, koska wikipedian mukaan:
"Kilpi vastusti onnistuneesti Valtiollisen poliisin johtajan Arno Anthonin johtamaa hanketta lähettää Suomeen paenneita juutalaisia Saksaan."
Sittenminhän Arno Anthoni sai 'suojapaikan' Paraisten Kalkki Oy:ssä...